cyanic-selkie/wikianc huggingface dataset:
বিশেষ আবহ
বৈজ্ঞানিক কল্পকাহিনীর বিকাশ
১৯৭০ এর দশকে বিশেষ প্রভাব বাণিজ্য দুটি বনিগূঢ় পরিবর্তন আসে। প্রথমটি ছিল অর্থনৈতিকঃ ১৯৬০ এর দশকের শেষের দিকে এবং ১৯৭০ এর দশকের গোড়ার দিকে শিল্পের মন্দার সময়, অনেক স্টুডিও তাদের প্রতিষ্ঠানের আভ্যন্তরীণ আবহ ঘর বন্ধ করে দেয়। অনেক যন্ত্রবিৎ ফ্রিল্যান্সার হয়েছিলেন বা তাদের নিজস্ব প্রভাব কোম্পানিগুলি প্রতিষ্ঠা করেছিলেন, কখনও কখনও বিশেষ কৌশল (আলোকিক, অ্যানিমেশন ইত্যাদি) এর উপর বিশেষজ্ঞ হয়েছিলেন।
দ্বিতীয়টি ১৯৭৭ সালের দুটি বৈজ্ঞানিক কল্পসাহিত্য এবং কাল্পনিক ছায়াছবির ব্লকবাস্টার সাফল্যের ফলে উদ্ভূত হয়েছিল। জর্জ লুকাস এর স্টার ওয়ার্স বৈজ্ঞানিক কল্পকাহিনী চলচ্চিত্রে ব্যয়বহুল এবং চিত্তাকর্ষক বিশেষ আবহে নতুন যুগের সূচনা করেছিল। আবহ অধীক্ষক জন ডাইক্স্ট্রা, এএসসি এবং কর্মীবৃন্দ বিদ্যমান আবহ প্রযুক্তির অনেক উন্নতি এনেছিলেন। তারা একটি কম্পিউটার-নিয়ন্ত্রিত "ডিকস্টফ্লেক্স" নামক একটি ক্যামেরা রিগ তৈরি করেছিলেন, যা ক্যামেরা মোডের সুনির্দিষ্ট পুনরাবৃত্তি করতে পারতো, ভ্রমণ-ম্যাট সংমিশ্রণকে ব্যাপক সুবিধা আনতে পেরেছিল। ফিল্ম ইমেজ সংমিশ্রণের অবনতির হার অন্য উদ্ভাবক কর্তৃক প্রশমিত হয়েছিলঃ ডিকস্টফ্লেক্স ভিস্তাভিশন ক্যামেরা ব্যবহার করেছিল, যেটি ফ্রেম প্রতি ফিল্ম অনেক বেশি ব্যবহার করে অনুভূমিকভাবে স্টক সহ প্রশস্ত পর্দার ছবি তুলতে পেরেছিল এবং এতে কম্পোজিটিং প্রক্রিয়াতে পাতলা-ইমালসন ফিল্মস্টক্স ব্যবহার করা হয়েছিল। লুকাস এবং ডডাইক্স্ট্রা এর নেতৃত্বে আবহ যন্ত্রবিদদের একটি দল শিল্পজাত জ্যোতি এবং ইন্দ্রজালের জন্য প্রসিদ্ধ ছিল এবং ১৯৭৭ সাল থেকে বেশিরভাগ আবহ উদ্ভাবনে আগ্রগামী ভূমিকা পালন করেছিল।
একই বছর, স্টিভেন স্পিলবার্গের তৃতীয় চলচ্চিত্র ক্লোজ এনকাউন্টারস অফ দ্য থার্ড কাইন্ড চলচ্চিত্র চূড়ান্ত বিজয় অর্জন, যাতে ছিল ২০০১ এর অভিজ্ঞ ডগলাস ট্রাম্বলের চিত্তাকর্ষক বিশেষ আবহের কাজ। চলচ্চিত্রে অবাস্তব আকারের উড়ন্ত পিরিচাকার বস্তুর আকার প্রদান করতে ট্রাম্বল নিজস্ব গতি-নিয়ন্ত্রণ পদ্ধতির উন্নয়নের সাথে সাথে আন্তর্জাতিক "লেন্সের বিস্তারণ" (ক্যামেরা লেন্সের প্রতিফলিত আলো দ্বারা তৈরিকৃত আকার) উদ্ভাবণ করেন।
কম্পিউটার জেনারেটেড ইমেজারি (সিজিআই) পরিচিতি
নঃসন্দেহে সিজিআই এর সবচেয়ে বড় এবং "দর্শনীয়" ব্যবহার হচ্ছে বৈজ্ঞানিক কল্প সাহিত্য এবং কাল্পনিক চরিত্র, বিন্যাস, এবং লক্ষ্যবস্তুর বাস্তবসম্মভাবে চিত্রায়ন। কম্পিউটারে অ্যানিমেটেড কার্টুন এবং মডেল অ্যানিমেশন কৌশল ব্যবহার করে তা চিত্রিত করা যায়। দ্যা লাস্ট স্টারফাইটার (১৯৮৪) ভৌত স্কেল মডেলের পরিবর্তে কম্পিউটার জেনারেটেড মহাকাশযান ব্যবহার করেছিল। ১৯৯৩ সালে স্টিভেন স্পিলবার্গ তার জুরাসিক পার্ক সিনেমায় বাস্তবধর্মী ডাইনোসরে স্টপ-মোশন অ্যানিমেটর প্রয়োগ করে সেগুলোকে কম্পিউটারের বিভিন্ন ইনপুট যন্ত্রের মাধ্যমে প্রশিক্ষিত করেছিলেন। ১৯৯৫ সাল নাগাদ টয় স্টোরির মতো চলচ্চিত্রগুলি লাইভ-অ্যাকশন চলচ্চিত্র এবং অ্যানিমেটেড চলচ্চিত্রের মধ্যে পার্থক্য দূরীভূত করে এটিকে অন্য এক পর্যায়ে নিয়ে গেয়েছিল। অন্যান্য উল্লেখযোগ্য উদাহরণগুলির মধ্যে আছে ইয়াং শার্লক হোমস এর জানালার রঙিন কাচ দিয়ে তৈরীকৃত চরিত্র, উইলোতে আকৃতি পরিবর্তনশীল চরিত্র, টার্মিনেটর ২:জাজমেন্টাল ডে-এর টি-১০০০ টার্মিনেটর, স্টার ওয়ার্স প্রিকুয়েল ট্রিলোজি ও দ্য লর্ড অব দ্য রিংস চলচ্চিত্র ত্রয়ী রোবটের বিশাল বাহিনী চমৎকার দৃশ্যায়ন এবং অ্যাভাটার-এ গ্রহের দৃশ্যায়ন।
পরিকল্পনা এবং ব্যবহার
যদিও বেশিরভাগ বিশেষ আবহের কাজ পোস্ট প্রোডাকশনের সম্পন্ন হয়, তবে প্রি-প্রোডাকশন এবং প্রোডাকশনে সাবধানে পরিকল্পনা এবং কোরিওগ্রাফ করা আবশ্যক। একজন দৃশ্যমান আবহ অধীক্ষক সাধারণত প্রারম্ভিক পর্যায় থেকে প্রোডাকশনের কাজের সাথে জড়িত থাকে, যাতে করে প্রত্যাশিত আবহ পাওয়া যায়। এজন্য তিনি শুরু থেকেই পরিচালক এবং সংশ্লিস্ট সকলের সাথে নিবিড়ভাবে যুক্ত থাকেন।
ইভা আবু হালাওয়েহ
ইভা আবু হালাওয়েহ (আরবি: إيفا أبو حلاوة জন্ম ১৯৭৫) হলেন জর্দানের একজন আইনজীবী ও মানবাধিকার কর্মী। তিনি দেশটিতে মানবাধিকার ও নারী অধিকার নিয়ে কাজ করে যাচ্ছেন। তিনি ২০১১ সালে তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কারে ভূষিত হন।
জীবনী
তিনি মিজান ল গ্রুপ ফর হিউম্যান রাইটসের সহপ্রতিষ্ঠাতা। স্নাতক ডিগ্রি অর্জন করার পর তিনি কূটনীতি বিদ্যার উপর স্নাতকোত্তর করেন।
পুরস্কার
২০১১ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
হাউসা উইকিপিডিয়া
হাউসা উইকিপিডিয়া হচ্ছে অনলাইন বিশ্বকোষ উইকিপিডিয়ার হাউসা ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। হাউসা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কাম্পটে, নাগপুর
কাম্পটে (Kamptee) ভারতের মহারাষ্ট্র রাজ্যের নাগপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাম্পটে শহরের জনসংখ্যা হল ৮৪,৩৪০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে কাম্পটে এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
বাবর সালিম
বাবর সালিম (بابر سليم) একজন সোবি জেলার পাকিস্তানি রাজনীতিবিদ যিনি পাকিস্তান মুসলিম লীগ নওয়াজের (পিএমএলএন) হয়ে খাইবার পাখতুনখোয়া প্রাদেশিক পরিষদের আগেকার সদস্য। তিনি কমিটি চেয়ারম্যান এবং বিভিন্ন কমিটি হলে সদস্য হিসাবেও দায়িত্ব পালন করছেন।
শিক্ষাজীবন
বাবর সলিমের কম্পিউটার সায়েন্স এবং স্নাতকোত্তর বিজনেস অ্যাডমিনিস্ট্রেশন ডিগ্রি রয়েছে।
রাজনৈতিক ও কর্মজীবন
বাবর সালিম ২০১৩ সালে পিকে-৪ (পেশোয়ার-৪) থেকে বাবার খাইবার পাখতুনা প্রাদেশিক পরিষদের সদস্য হিসাবে আওয়ামী জামহুরী ইত্তেহাদ পাকিস্তানের টিকিটে পাকিস্তানের সাধারণ নির্বাচনে (পরে পাকিস্তান তেহরিক-ই-ইনসাফ-এ মিশ্রিত ) হয়ে নির্বাচিত হয়েছিলেন।
আল মিনা জেলা
আল মিনা জেলা ইয়েমেনের আল হুদায়দাহ গভর্নরেতের একটি জেলা। ২০০৩ সালের হিসাবে, জেলাটির জনসংখ্যা ছিল ৯১,৮৪৩ জন।
হাওয়াইয়ী উইকিপিডিয়া
হাওয়াইয়ী উইকিপিডিয়া হচ্ছে অনলাইন বিশ্বকোষ উইকিপিডিয়ার হাওয়াইয়ী ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। হাওয়াইয়ী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
শৈলেন মান্না
শৈলেন মান্না (সেপ্টেম্বর ১, ১৯২৪ - ফেব্রুয়ারি ২৭, ২০১২) ভারতের পশ্চিমবঙ্গের প্রাক্তন ফুটবল খেলোয়াড়। ইনি ৪০-এর দশক থেকে ৬০-এর দশক পর্যন্ত মূলত কলকাতার মোহনবাগান ক্লাব ও পরে কিছুদিন ইস্ট বেঙ্গল ক্লাবে খেলেছেন। ১৯৪১ সালে হাওড়া ইউনিয়ন ক্লাবের হয়ে তার খেলোয়াড় জীবন হয় শুরু হয়। ১৯৪৮ সাল থেকে ১৯৫৪ সাল পর্যন্ত বাংলা (পশ্চিমবঙ্গ) ফুটবল দলের এবং একসাথে ভারতের ফুটবল দলের অধিনায়ক ছিলেন। তার অধিনায়কত্বে ভারত ১৯৫১ সালের এশিয়াডে ফুটবলে স্বর্ণপদক পায় ৷ ১৯৪৮ সালে লন্ডন অলিম্পিক্‌সে ফ্রান্সের কাছে ভারতের ২-১ গোলে পরাজয়ের পর অনেকের কাছে তিনি নিন্দিত হন। ঐ খেলায় তিনি একটি পেনাল্টি মিস করেন। ১৯৬০ সালে ফুটবল থেকে অবসর নেন ৷
শৈলেন মান্না চাকরি করতেন জিওলজিক্যাল সার্ভে অফ ইন্ডিয়াতে ৷ বিবাহ করেন কুমিল্লা (বাংলাদেশ) নিবাসী / বংশোদ্ভুত মহিলা ও সহকর্মী আভাকে। তিনি পদ্মশ্রী,বঙ্গবিভূষণ (২০১১), ভারতীয় ফুটবলরত্ন, মোহনবাগানরত্ন, ইত্যাদি নানা পুরস্কাবে ভুষিত হন।
অলিম্পিকে সুইডেন
সুইডিশ ক্রীড়াবিদগন গ্রীষ্মকালীন অলিম্পিক গেমসে ৪৮৩টি এবং শীতকালীন অলিম্পিক গেমসে ১৪৪টি পদক জিতেছে।
গ্রীষ্মকালীন ক্রীড়া অনুযায়ী পদক
* This table does not include six medals – three gold, two silver, and one bronze – awarded in the ১৯০৮ and ১৯২০ figure skating events.
শীতকালীন ক্রীড়া অনুযায়ী পদক
* This table includes six medals – three gold, two silver, and one bronze – awarded in the ১৯০৮ and ১৯২০ figure skating events.
পেরলিস রাজ্য মসজিদ
পেরলিস রাজ্য মসজিদ (Masjid Negeri Perlis বা মসজিদ নেগেরি পেরলিস) হলো মালয়েশিয়ার পেরলিসের আরাউয়ে অবস্থিত একটি মসজিদ।
ইতিহাস
১৯৭২ সালে, এই মসজিদটি পুরাতন আরাউ মসজিদের স্থানে নির্মিত হয়েছিল।
সূরা নূর
নামকরণ
পঞ্চম রুকূ’র প্রথম আয়াত তথা ৩৫ তম আয়াত থেকে সূরার নাম গৃহীত হয়েছে। উক্ত আল্লাহ নিজের পরিচয় তুলে ধরতে গিয়ে নূর শব্দ ব্যবহার করেছেন।
শানেনুযুল
এ সূরাটি যে বনু মুসতালিক যুদ্ধের সময় নাযিল হয়, এ বিষয়ে সবাই একমত । কুরআনের বর্ণনা থেকে জানা যায় যে, হযরত আয়েশার বিরুদ্ধে মিথ্যাচারের ঘটনা প্রসংগে এটি নাযিল হয় । হযরত আয়েশা রা. বিরুদ্ধে আনা অভিযোগ (ইফকের ঘটনা) খন্ডন করে দেওয়া হয় এ সূরা নাজিলের মাধ্যমে।
সূরার তথ্য
সূরা ক্রমঃ ২৪, সূরার ধরনঃ মাদানী সূরা মোট আয়াতঃ ৬৪, রুকুঃ ৯
বিষয়বস্তু
এ সূরায় ব্যভিচারের শাস্তি ঘোষণা করা হয়। কারো বিরুদ্ধে অহেতুক ব্যাভিচারের অপবাদ দেবার শাস্তি ঘোষিত হয়। ১১ নং আয়াতে হযরত আয়েশা রা. এর বিরুদ্ধে আনা অপবাদের জবাব দেওয়া হয়। ২৭ নং আয়াতে অনুমতি ছাড়া অপরের ঘরে প্রবেশ করতে নিষেধ করে আইন করা হয়। ৩০ ও ৩১ নং আয়াতে যথাক্রমে পুরুষ ও নারীদের জন্যে পর্দার বিধান দিয়ে দৃষ্ঠি নিচু করার নির্দেশ দেওয়া হয়। ৩১ আয়াতে গাইরে মাহরামদের (যাদের সাথে বিয়ে জায়েয কিন্তু দেখা দেওয়া হারাম) তালিকা দেওয়া হয়। ৩৫ আয়াতে আল্লাহ একটি উপমার দ্বারা নিজের পরিচয় তুলে ধরেছেন । পরবর্তী আয়াতগুলোতে সৃষ্ঠিজগতের প্রাকৃতিক ও বৈজ্ঞানিক কিছু নিদর্শনের প্রতি ইঙ্গিত করে পরকালের গুরুত্ব তুলে ধরা হয়েছে।
ফিকরেত আমিরভ
ফিকরেত আমিরভ আজারবাইজানি আঞ্চলিক সঙ্গীত এর একটি পরিবেশে বেড়ে উঠেন। তার বাবা, মাশাদি জামিল আমিরভ, ছিলেন একজন মুঘাম (এক ধরনের সঙ্গীত) গায়ক, তিনি শুশা তে থাকতেন। তিনি টার বাজাতে পারতেন এবং ১৯১৫ সালের অপেরা সঙ্গীত (ইউরোপীয় উচ্চাঙ্গ সঙ্গীত) সেয়ফাল মুল্ক  সহ অন্যান্য সঙ্গীত এর সুর করেন।
তার শৈশবে এবং প্রাথমিক কৈশরে, ফিকরেত পিয়ানো'র জন্য সুর তৈরী করা শুরু করেন। গাঞ্জা মিউজিক কলেজে তার স্নাতক লাভের পর, আমিরভ আজারবাইজান স্টেট সঙ্গীত শিক্ষালয় (আজারবাইজান স্টেট কনজারভেটরি) তে যোগদান করেন, বর্তমানে যা বাকু মিউজিক একাডেমি নামে পরিচিত। সেখানে তিনি বরিস যেইদমান এবং উযেয়ির হাজিবেয়ভ এর ছাত্র ছিলেন।
১৯৪১ সালে, যখন জার্মানের নাৎসি বাহিনী ইউএসএসআর আক্রমণ চালায়, আমিরভ, ১৯ বছর বয়সে সোভিয়েত সেনাবাহিনীতে যোগদান করেন। ভরোনেঝ এর পাশে এক স্থানে তিনি আহত হন, তাকে হাসপাতাল এ ভর্তি করানো হয় এবং মিলিটারি সার্ভিস কর্তৃক তাকে অব্যাহতি দেওয়া হয়। বাকুতে ফিরে তিনি আজারবাইজান স্টেট সঙ্গীত শিক্ষালয় ( আজারবাইজেন স্টেট কনজারভেটরিতে) পড়াশুনা শুরু করেন।
আমিরভের সঙ্গীত ব্যাপক ভাবে আজেরি আঞ্চলিক সুর কর্তৃক প্রভাবিত হয়েছে। তিনি একটি নতুন বিষয় শ্রেণি (জনরা) তৈরী করেন নাম দেন ঐকতানীয় মুঘাম। আমিরাভের ঐকতনীয় মুঘাম, উচ্চাঙ্গ আঞ্চলিক সুর এর ভিত্তিতে তৈরী করা হয়। তার ঐকতান সঙ্গীত লেওপোল্ড স্তোকভস্কি দ্বারা পরিচালিত হস্টোন সিম্ফোনি অরচেস্ট্রা এর মতো বিশ্বের বড় বড় ঐকতানীয় সঙ্গীত দল কর্তৃক পরিবেশিত হয়েছে।
আমিরভ অনেক সুর তৈরী করেন। ঐকতান সঙ্গীত সহ তার সেরা কাজগুলোর মধ্যে "শুর" (১৯৪৬), কুর্দ অভশারি (১৯৪৯), "আজারবাইজান ক্যাপ্রিচিও" (১৯৬১, "গুলুস্তান বায়াতি-শিরায" (১৯৬৮), "দ্য লেজেন্ড অব নাসিমি" (১৯৭৭), "টু দ্য মেমরি অব দ্য হিরোস অব দ্য গ্রেট ন্যাশনাল ওয়ার" (১৯৪৪), "ডব্‌ল কন্সার্টো ফর ভায়োলিন, পিয়ানো এন্ড অর্চেস্ট্রা" (১৯৪৮) প্রভৃতি অন্যতম।
তার ব্যালে (নাট্য নৃত্য) এর মধ্যে রয়েছে "নিজামি" (১৯৪৭) এবং আরব্য রজনি , যা ১৯৭৯ সালে প্রথম অভিনীত হয়। আমিরভ ১৯৫৩ সালে অপেরা সঙ্গীত "সেভিল" রচনা করেন।
এছাড়াও তিনি কিছু সংখ্যক পিয়ানোর সুর তৈরী করেন যেমনঃ "বাল্লাদ," "আশুগ'স সং", "নোক্ট্রান", ""হুমোরেস্কা", "লিরিক্যাল ড্যান্স", "ওয়াল্টয", "লুল্লাবি" এবং "টোক্কাটা"। তিনি অনেক চলচ্চিত্রের সঙ্গীত স্বরগ্রামও লিখেছেন।
মিচেল কওান, যুক্তরাষ্ট্রর আইস স্কেটিং বিশ্ব চ্যাম্পিয়ন, ১৯৯৭ সালে তার স্কেটিং অনুষ্ঠান "তাজ মহল" এ ফিকরেত আমিরভ এর ঐকতান সঙ্গীত ব্যবহার করেন।
ব্রুন স্মিথ
ফ্রাঙ্ক ব্রুন্টন স্মিথ (Brun Smith; জন্ম: ১৩ মার্চ, ১৯২২ - মৃত্যু: ৬ জুলাই, ১৯৯৭) ক্যান্টারবারির র‍্যাঙ্গিওরা এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫২ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ‘রান্টি’ ডাকনামে পরিচিত ব্রুন স্মিথ।
প্রথম-শ্রেণীর ক্রিকেট
১৯৪২-৪৩ মৌসুম থেকে ১৯৫২-৫৩ মৌসুম পর্যন্ত ব্রুন স্মিথের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী হলেও আক্রমণাত্মক ভঙ্গীমায় ব্যাটিং করতেন। ক্রাইস্টচার্চের দর্শকদের প্রিয়পাত্রে পরিণত হয়েছিলেন তিনি। মাঝারিসারিতে আক্রমণাত্মক ব্যাটিং করতেন ব্রুন স্মিথ।
১৯৪৬-৪৭ মৌসুম থেকে ১৯৫২-৫৩ মৌসুম পর্যন্ত প্লাঙ্কেট শীল্ডে ক্যান্টারবারির পক্ষে খেলেছেন তিনি। জানুয়ারি, ১৯৪৭ সালে অকল্যান্ডের বিপক্ষে ক্যান্টারবারির সংগৃহীত ১৯৪ রানের মধ্যে তিনি ১০৬ রানে অপরাজিত ছিলেন। এর দুই সপ্তাহ পরই ইংল্যান্ডের বিপক্ষে খেলার জন্যে জাতীয় দলে আহুত হন।
১৯৪৮-৪৯ মৌসুমে নিজস্ব স্বর্ণালী মৌসুম অতিবাহিত করেন। প্লাঙ্কেট শীল্ডের তিনটি খেলার মধ্যে ওতাগো’র বিপক্ষে ১৬৩ মিনিটে ১৫৩ রান ও অকল্যান্ডের বিপক্ষে অল্প ব্যবধানে ১৪৬ রান তুলেন। ক্রাইস্টচার্চে ওতাগো’র বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৫৩ রান তুলেন। এ পর্যায়ে ৫৬.০০ গড়ে ৩৯২ রান তুলে ক্যান্টারবারিকে প্লাঙ্কেট শীল্ডের শিরোপা বিজয়ে প্রভূতঃ সহায়তা করেন।
১৯৫১-৫২ মৌসুমে ওয়াল্টার হ্যাডলি’র পরিবর্তে ক্যান্টারবারির অধিনায়কের দায়িত্বভার গ্রহণ করেন। ঐ মৌসুমের প্লাঙ্কেট শীল্ডের শিরোপা বিজয়ে নেতৃত্ব দেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ব্রুন স্মিথ। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৮ ফেব্রুয়ারি, ১৯৫২ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
টেস্ট অভিষেকে তিনি ১৮ রান তুলতে সক্ষম হন। ১৯৪৯ সালে নিউজিল্যান্ড দলের সাথে ইংল্যান্ড গমন করেন। এ সফরে ২৮.০০ গড়ে ১০০৮ রান তুলেছিলেন। সিরিজের দুই টেস্টে অংশ নেন। হেডিংলিতে সিরিজের প্রথম টেস্টের প্রথম ইনিংসে দুই ঘণ্টা সময় নিয়ে ৯৬ রান তুলেন। এরপর দ্বিতীয় ইনিংসে ৫৪ রান করেন। গুরুত্বপূর্ণ ঐ ইনিংসটি কব্জির মোচড়ে স্কয়ার কাটে পূর্ণ ছিল। এ পর্যায়ে স্লিপ অঞ্চলে অবস্থানকারী ফিল্ডারের কাছ থেকে ‘আমি তোমাকে বেশি দূর এগুতে দেবো না, তার আগেই তোমায় বিদেয় করার মতো’ সাবধানবাণী শ্রবণ করেছিলেন।
১৯৫১-৫২ মৌসুমে ওয়েস্ট ইন্ডিজ দল নিউজিল্যান্ড গমনে আসে। ক্রাইস্টচার্চে সিরিজের প্রথম টেস্টে অংশ নেন তিনি। পায়ের মাংসপেশীতে টান পড়া সত্ত্বেও দ্বিতীয় ইনিংসে ৩৭ রান তুলে দলের সর্বোচ্চ রান সংগ্রাহক হন। ঐ টেস্টটিই তার খেলোয়াড়ী জীবনের সর্বশেষ টেস্ট ছিল। ২০০ বা ততোধিক টেস্ট রান সংগ্রহকারী নিউজিল্যান্ডীয় ক্রিকেটারদের মধ্যে ৪৭.৪০ গড়ে রান তুলে স্টুই ডেম্পস্টার ও মার্টিন ডনেলি’র পর তৃতীয় স্থানে পৌঁছেন।
মূল্যায়ন
ডিক ব্রিটেনডেন তার সম্পর্কে মন্তব্য করেছেন যে, স্মিথের ব্যাটিংশৈলী সচরাচর ভালোমানের হলেও সর্বদাই আগ্রাসী ধাঁচের ছিল। তারমানে এই নয় যে, তিনি সর্বদাই ভালো জ্ঞানের অধিকারী ছিলেন। ১৯৫২ সালের দ্য ক্রিকেটারের নিউজিল্যান্ডীয় সংবাদ প্রতিনিধি মন্তব্য করেছিলেন যে, ১৯৫১-৫২ মৌসুমে প্লাঙ্কেট শীল্ডে তিনি অতিরিক্ত সাবধানতা অবলম্বনপূর্বক অগ্রসর হয়েছিলেন। তিনি নিজেকে অন্য জগতে নিয়ে যান। একবার ক্যান্টারবারির পক্ষে মধ্যাহ্নভোজনের বিরতির পূর্বেই সেঞ্চুরি করেন। ক্রাইস্টচার্চে অনুষ্ঠিত ক্লাবের খেলায় মাত্র ৬২ মিনিটে ১৫৫ রান তুলেন।
তিনি প্রায়শঃই ভাগ্যের সহায়তা নিয়ে অগ্রসর হয়েছেন। স্লিপ ফিল্ডারেরা ব্যর্থ হলে তিনি নিজেকে বেশ সামনের দিকে এগিয়ে নিয়ে যেতেন। দর্শনীয়ভাবে স্ট্রোক খেলতেন। সুন্দর ফিল্ডিং করতেন ও ব্যক্তিত্বগুণে নিজেকে অন্যতম সেরা জনপ্রিয় খেলোয়াড়ে পরিণত করেন। যে-কোন প্রজন্মের কাছেই তিনি স্মরণীয় হয়ে থাকবেন।
ব্যক্তিগত জীবন
ক্রাইস্টচার্চের বেশ কয়েকটি প্রাথমিক বিদ্যালয়ের শিক্ষক ও অধ্যক্ষের দায়িত্ব পালন করেছেন। তার পিতা ফ্রাঙ্ক স্মিথ প্রথম-শ্রেণীর ক্রিকেটে অংশগ্রহণ করেছেন। ১৯২০-এর দশকে ক্যান্টারবারির পক্ষে খেলেন।
তোমা পিকেতি
তোমা পিকেতি (Thomas Piketty) একজন ফরাসি অর্থনীতিবিদ। তিনি ২০১৩ সালে তার গ্রন্থ ল্য কাপিতাল ও ভাঁতে-উ্যনিয়েম সিয়েকল (ফরাসি Le Capital au XXXIe Siècle; "একবিংশ শতাব্দীতে পুঁজি") প্রকাশের পরে বিশেষ খ্যাতি অর্জন করেন।
জন্ম ও পারিবারিক পরিচিতি
অর্থনীতিবিদ পিকেতি ১৯৭১ সালে ফ্রান্সে জন্মগ্রহণ করেন। তার বাবা-মা ত্রোত্‌স্কীয় ঘরানার রাজনীতির অনুসারী ছিলেন এবং ফ্রান্সের সমাজতান্ত্রিক দলের (পার্তি সোসিয়ালিস্ত) সাথে সম্পৃক্ত ছিলেন।
শিক্ষাজীবন
পিকেতি ফ্রান্সের উচ্চমাধ্যমিক পর্যায়ের বাকালোরেয়া পরীক্ষায় উত্তীর্ণ হওয়ার পরে প্যারিসের একল নর্মাল সুপেরিয়র নামক খ্যাতনামা উচ্চশিক্ষাপ্রতিষ্ঠানে পড়াশোনা করেন এবং সেখান থেকে ১৯৯০ সালে গণিত ক্ষেত্রে বিজ্ঞানে স্নাতক উপাধি লাভ করেন। ১৯৯৩ সালে তিনি একল দে জোত জেত্যুদ অঁ সিয়ঁস সোসিয়াল (École des Hautes Études en Sciences Sociales, "সামাজিক বিজ্ঞানসমূহের উচ্চশিক্ষা বিদ্যালয়") এবং লন্ডন স্কুল অফ একোনমিকসের ("লন্ডন অর্থশাস্ত্র বিদ্যালয়") যৌথ ইউরোপীয় ডক্টরাল প্রোগ্রামে অংশগ্রহণ শেষে পিএইচডি উপাধি অর্জন করেন। তার পিএইচডি অভিসন্দর্ভের বিষয় ছিল সম্পদের পুনর্বণ্টন তত্ত্ব।
কর্মজীবন
১৯৯৩ থেকে ১৯৯৫ সাল পর্যন্ত পিকেতি মার্কিন যুক্তরাষ্ট্রের ম্যাসাচুসেটস অফ টেকনোলজি উচ্চশিক্ষা প্রতিষ্ঠানে শিক্ষকতা করেন। এরপর তিনি স্বদেশভূমি ফ্রান্সে প্রত্যাবর্তন করেন এবং সেখানে সঁত্র নাসিওনাল দ্য লা র‍্যশের্শ সিয়ঁতিফিক (Centre National de la Recherche Scientifique, "জাতীয় বৈজ্ঞানিক গবেষণা কেন্দ্র") গবেষণা সহযোগী (রিসার্চ ফেলো) হিসেবে যোগদান করেন। ২০০০ সালে তিনি তার মাতৃ-বিদ্যালয় একল দে জোত জেত্যুদ অঁ সিয়ঁস সোসিয়াল-এ অধ্যাপক হিসেবে নিয়োগ পান এবং তারও পরে ২০০৭ সালে প্যারিস স্কুল অফ একোনমিকস-এ প্রতিষ্ঠাতা পরিচালক হিসেবে অধ্যাপনা শুরু করেন।
রচনা
অর্থনৈতিক বৈষম্যের সঙ্কট দূরীকরণে পিকেতি কর নীতিতে পরিবর্তন আনার প্রস্তাব রাখেন। তিনি সমস্ত অর্থনৈতিক সম্পদের উপর একটি বাৎসরিক সার্বজনীন ক্রমবর্ধমান কর প্রয়োগের ব্যাপারে মত দেন।
বড়লেখা ইউনিয়ন
বড়লেখা ইউনিয়ন বাংলাদেশের সিলেট বিভাগের মৌলভীবাজার জেলার বড়লেখা উপজেলার অন্তর্গত একটি ইউনিয়ন।
৪৭নং ওয়ার্ড, ঢাকা উত্তর সিটি কর্পোরেশন
৪৭নং ওয়ার্ড ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা ঢাকা উত্তর সিটি কর্পোরেশনের অঞ্চল-৭ এর অন্তর্গত। এটি প্রাক্তন দক্ষিণখান আদর্শ ইউনিয়ন পরিষদের অন্তর্গত ০৫ নং ওয়ার্ড ছিল। ৪৭ নং ওয়ার্ডটি দক্ষিণখান থানায় অবস্থিত এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত। এ ওয়ার্ডের বর্তমান কাউন্সিলর হলেন জনাব মোতালেব মিয়া।
ম্যিতক্যীনা
ম্যিতক্যীনা (বর্মী: မြစ်ကြီးနားမြို့) মিয়ানমারের কাচিন রাজ্যের রাজধানী। এটি ইয়াঙ্গুন থেকে ১,৪৮০ কিমি. (৯২০ মাইল) এবং মান্দালয় থেকে ৭৮৫ কিমি. (৪৮৮ মাইল) দূরে অবস্থিত। বর্মী ভাষায় এর অর্থ বড় নদীর কাছে এবং ম্যিতক্যীনা ইরাবতী নদীর পশ্চিম তীরে অবস্থিত। এটি মিয়ানমারের উত্তরতম নদী বন্দর এবং উত্তরতম রেলওয়ে গন্তব্য। এখানে ম্যিতক্যীনা বিমানবন্দর অবস্থিত।
ইতিহাস
প্রাচীনকাল থেকে ম্যিতকীনা চীন ও মিয়ানমারের মধ্যে গুরুত্বপূর্ণ বাণিজ্য শহর।
আমেরিকান ব্যাপ্টিস্ট মিশনারি জর্জ জে. গাইস এবং তার স্ত্রী ১৮৯০ দশকের শেষ দিকে ম্যিতক্যীনায় আসেন। তারা ১৯০০ সালে সেখানে একটি প্রাসাদ স্থাপনের অনুমতি চেয়ে অনুরোধ করে। স্থাপনাটিকে গাইস মেমোরিয়াল গির্জা নামকরণ করা হয়। এটি কাচিন ব্যাপ্টিস্ট কনভেনশনের গির্জাগুলোর মধ্যে একটি।
জাপানি বাহিনী দ্বিতীয় বিশ্বযুদ্ধে ১৯৪২ সালে এই শহর এবং নিকটবর্তী বিমানঘাঁটি দখল করে। অক্ষশক্তি ও মিত্রশক্তির মধ্যে দীর্ঘ অবরোধকালের পর মিত্রশক্তির জোসেফ সিটওয়েলের অধীনে পুনরায় এটি দখলকৃত হয়। শহরটি বার্মার রেল ও পানি সংযোগের কারণেই শুধু গুরুত্বপূর্ণ ছিল না। এটি ভারত ও বার্মার মধ্যে পরিকল্পিত পথ লেডো রোডের মধ্যে থাকার কারণেও গুরুত্বপূর্ণ ছিল।
পরিবহন
থাম্ব|ম্যিতক্যীনা রেলস্টেশন ম্যিতক্যীনার প্রধান বিমানবন্দর হলো ম্যিতক্যীনা বিমানবন্দর। এটি পুতাও ও মান্দালয় শহরের মধ্যে সংযোগ স্থাপন করে। এটি প্রতি সোমবারে লাশিও বিমানবন্দরের সাথে যুক্ত হয়।
রেলপথে মান্দালয় থেকে ম্যিতক্যীনায় পৌঁছাতে প্রায় ২৪ ঘণ্টা সময় লাগে। রেলস্টেশনটি প্রায় ১০০ বছর ধরে ব্যবহৃত হচ্ছে। রেলস্টেশনটি কৃষক ও ব্যবসায়ীদের মালপত্রের জন্য প্রধান যানবাহন। এটি গাড়ির মাধ্যমে লাইযা, ভামো, চীন ও সুম্প্রাবানের সাথে সংযোগ দেয়।
ম্যিতক্যীনা-তানাই-ভারত রোড যা লেডো রোড নামে পরিচিত, ব্রিটিশ শাসনামলে নির্মিত হয়।
শহরের কেন্দ্রস্থলের প্রধান যানবাহন হলো তিন চাকাবিশিষ্ট মোটর সাইকেল, তিন চাকার বাইসাইকেল এবং মোটর বাইক।
জনসংখ্যা
রাজ্যের রাজধানী হওয়ায় এখানে সরকারি দপ্তর এবং অন্যান্য শহরের চেয়ে বেশি জনসংখ্যা আছে। শহরের জনসংখ্যা প্রায় ১,৫০,০০০ জন। এর মধ্যে কাচিন, বামার, শান গোষ্ঠীর মানুষ ও কয়েকজন চীনা ও ভারতীয় আছে।
কাচিন গোষ্ঠীর প্রধান ভাষা হলো কাচিন বা জিঙ্ঘপো ভাষা। জিঙ্ঘপো শব্দটির অনেক অর্থ আছে। জিঙ্ঘপো ভাষায় জিঙ্ঘপো শব্দটির অর্থ মানুষ। কিছু মানুষ ইংরেজি ও নেপালি ভাষা জানে তবে বেশিরভাগ মানুষই বর্মী ভাষায় কথা বলে যা মিয়ানমারের রাষ্ট্রভাষা।
বর্তমানে বিদেশিরা সরকারি অনুমতি ছাড়াই ম্যিতক্যীনায় ভ্রমণ করতে পারে।
ধর্ম
এখানের প্রধান ধর্ম হলো থেরবাদ। এছাড়াও রয়েছে খ্রিস্টধর্ম (বেশিরভাগ রোমান ক্যাথলিক ও ব্যাপ্টিস্ট), হিন্দুধর্ম ও ইসলাম।
জলবায়ু
কোপেন জলবায়ু শ্রেণিবিন্যাস অনুযায়ী, ম্যিতক্যীনার আর্দ্র উপ-ক্রান্তীয় জলবায়ু আছে। এটি ক্রান্তীয় সাভানা জলবায়ুর কাছাকাছি। এখানে একটি শুষ্ক শীতকালীন মরসুম (নভেম্বর-এপ্রিল) ও একটি ভেজা গ্রীষ্মকালীন মরসুম (মে-অক্টোবর) আছে।
বায়ুর মান
শহরের বাসিন্দারা ময়লা-আবর্জনা রাস্তার পাশে ছোট স্তূপ করে পোড়ায়। প্লাস্টিকসহ বেশিরভাগ আবর্জনা এভাবেই দূর করা হয়। শহরের প্রতিটি গলিতে প্রতি সন্ধ্যায় স্তূপে আগুন জ্বালানো থাকে। বিকালের কিছুক্ষণ পরে পোড়ান শুরু হয় এবং ৬টার মধ্যে শহরের বায়ু ধোঁয়াটে হয়ে যায়। ছুটির দিনের আগেই পোড়ান শুরু হতে পারে। সন্ধ্যাবেলায় ম্যিতক্যীনার বায়ুর মান খারাপ হওয়ায় বাহিরে বের হলে অস্বস্তিকর লাগতে পারে। কখনো, বায়ুচাপের কারণেে সকাল পর্যন্তও বায়ু ধোঁয়াটে হতে পারে। শুশুমাত্র বর্ষা মৌসুমেই এটি হয় না। বর্ষায় বায়ু সতেজ হয় বলে রিপোর্ট করা হয়েছে।
শিক্ষা
শহরে ম্যিতক্যীনা বিশ্ববিদ্যালয়, একটি খ্রিস্টধর্মীয় শিক্ষা প্রতিষ্ঠান, শিক্ষক ট্রেনিং কলেজ, নার্সদের কলেজ, কম্পিউটার শিক্ষার কলেজ ও কাচিন থিওলজিকাল কলেজ-নাউনগ নাং অবস্থিত। এখানে ইংরেজি ভাষার শিক্ষার্থীদের জন্য একটি বেসরকারি প্রতিষ্ঠান, আন্তর্জাতিক ভাষা ব্যবসা কেন্দ্র অবস্থিত। এখানে আরও বেসরকারি প্রতিষ্ঠান রয়েছে। যেমন- নাউশাউং উন্নয়ন ইন্সটিটিউট, পিন্ন্যা তাগার, নিংশাওং ও মানবিক ও বিজ্ঞানের জন্য কাচিনল্যান্ড স্কুল । কাচিনল্যান্ডের বিশ্ববিদ্যালয় রূপকল্প ২০২৪ রয়েছে।
পূর্ব সিয়াং জেলা
পূর্ব সিয়াং জেলা হল ভারতের অরুণাচল প্রদেশ রাজ্যের একটি জেলা। ১৯৮৯ সালে পশ্চিম সিয়াং জেলা ভেঙে এই জেলা গঠিত হয়। ১৯৯৯ সালে এই জেলা ভেঙে আবার উচ্চ সিয়াং জেলা গঠিত হয়।
ভূগোল
পূর্ব সিয়াং জেলার সদর শহর হল পাসিঘাট। এই জেলার আয়তন । এই আয়তন ইন্দোনেশিয়ার নিয়াস দ্বীপের প্রায় সমান।
বিভাগ
অরুণাচল প্রদেশ বিধানসভার ৫টি আসন এই কেন্দ্রে অবস্থিত। এগুলি হল প্যাঙ্গিং, নারি-কোয়ুম পাসিঘাট পশ্চিম, পাসিঘাট পূর্ব ও মেবো। এগুলির সব কটিই অরুণাচল পূর্ব লোকসভা কেন্দ্রের অন্তর্গত।
জনপরিসংখ্যান
২০১১ সালের জনগণনার হিসেব অনুসারে, পূর্ব সিয়াং জেলার জনসংখ্যা ৯৯,০১৯। এই জনসংখ্যা কিরিবাটি রাষ্ট্রের সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬১৫তম। জেলার জনঘনত্ব । ২০০১-২০১১ দশকের জনসংখ্যা বৃদ্ধির হার ১৩.৩%। জেলার লিঙ্গানুপাতের হার প্রতি ১০০০ পুরুষে ৯৬২ জন নারী। জেলার সাক্ষরতার হার ৭৩.৫৪%.
আদি উপজাতির নানা গোষ্ঠী এই জেলার নানা প্রান্তে বাস করে। স্থানীয় উপজাতির মানুষরা দোনয়ি-পোলো ধর্মাবলম্বী। তবে এদের অল্প একটি অংশ খ্রিস্টধর্মে দীক্ষিত হয়েছে।
ভাষা
এই জেলার প্রধান ভাষা হল সিনো-তিব্বতি ভাষাগোষ্ঠীর আদি ভাষা। এই ভাষা তিব্বতি ও লাতিন হরফে লেখা হয়। একই ভাষাগোষ্ঠীর বিপন্ন ভাষা গালোও এখানকার কিছু অধিবাসীর মাতৃভাষা।
উদ্ভিদ ও প্রাণী
১৯৭৮ সালে এই জেলায় ডি’এরিং স্মৃতি বন্যপ্রাণী অভয়ারণ্য (লালি বন্যপ্রাণী অভয়ারণ্য) স্থাপিত হয়। এই অভয়ারণ্যের আয়তন.
এরিক ল্যান্ডার
এরিক স্টিভেন ল্যান্ডার (জন্ম: ফেব্রুয়ারি ৩, ১৯৫৭) একজন আমেরিকান গণিতবিদ এবং জিনতত্ত্ববিদ যিনি রাষ্ট্রপতির বিজ্ঞান ও প্রযুক্তি নীতিনির্ধারণ দপ্তরের ১১তম পরিচালক এবং রাষ্ট্রপতির বিজ্ঞান উপদেষ্টা হিসেবে মন্ত্রিসভায় দায়িত্ব পালন করেছেন। ল্যান্ডার ম্যাসাচুসেটস ইনস্টিটিউট অফ টেকনোলজি (এমআইটি) এর জীববিজ্ঞান বিভাগে ও হার্ভার্ড মেডিকেল স্কুলের পদ্ধতিগত জীববিদ্যার অধ্যাপক। এছাড়াও তিনি হোয়াইটহেড ইনস্টিটিউটের প্রাক্তন সদস্য এবং ব্রড ইনস্টিটিউটের প্রতিষ্ঠাতা পরিচালক। তিনি একজন ম্যাকআর্থার ফেলো এবং রোডস স্কলার (১৯৮৭)। ল্যান্ডার রাষ্ট্রপতি বারাক ওবামার বিজ্ঞান ও প্রযুক্তি বিষয়ক উপদেষ্টা কাউন্সিলের সহ-সভাপতি ছিলেন।  ১৮ ফেব্রুয়ারি, ২০২২ এ তার বিরুদ্ধে অধস্তন এবং হোয়াইট হাউসের অন্যান্য কর্মীদের বিরুদ্ধে আপত্তিজনক আচরণে জড়িত থাকার অভিযোগ তোলা হলে তিনি বাইডেন প্রশাসন থেকে পদত্যাগের ঘোষণা দেন।
প্রারম্ভিক জীবন ও শিক্ষা
ল্যান্ডার ১৯৭৮ সালে প্রিন্সটন বিশ্ববিদ্যালয় থেকে হিসেবে পুনরায় সমাপনী বক্তব্য দিয়ে গণিতে স্নাতক ডিগ্রি লাভ করেন। জন কোলম্যান মুর এর তত্ত্বাবধানে তিনি তার সিনিয়র থিসিস "অন দ্য স্ট্রাকচার অব প্রজেক্টিভ মডিউলস" সম্পন্ন করেন। এরপর তিনি রোডস স্কলার হিসেবে অক্সফোর্ডের উলফসন কলেজে যোগ দেন এবং পিটার ক্যামেরনের তত্ত্বাবধানে বীজগণিতীয় কোডিং তত্ত্ব এবং সিমেট্রিক ব্লক ডিজাইনের উপর তার ডক্টর অফ ফিলোসফির গবেষণা নিবন্ধ লেখেন।
প্রথম জীবনে গণিতে পড়াশোনা
একজন গণিতবিদ হিসাবে, ল্যান্ডার কোডিং তত্ত্বের সাথে গুচ্ছ-বিন্যাসতত্ত্বের সমন্বয় এবং প্রয়োগ অধ্যয়ন করছিলেন। তিনি গণিত উপভোগ করতেন, কিন্তু এই ধরনের "সন্ন্যাসী" কর্মজীবনে তিনি তার জীবন কাটাতে চাননি। তার ভাই উন্নয়নমূলক জীববিজ্ঞানী আর্থার ল্যান্ডারের পরামর্শে তিনি স্নায়বিক জীববিজ্ঞান অধ্যয়ন করতে শুরু করেন, তিনি সে সময় বলেছিলেন, "[এর] কারণ মস্তিষ্কে অনেক তথ্য আছে"।  গাণিতিক স্নায়বিকজীববিজ্ঞান অধ্যয়নের প্রয়োজনে তিনি কোষগত স্নায়বিক জীববিদ্যা এবং অণুজীববিজ্ঞান এবং শেষ পর্যন্ত বংশাণুবিদ্যা অধ্যয়ন করেন। ল্যান্ডার বলেন, "আমি অবশেষে অনুভব করি যে আমি বংশাণুবিজ্ঞান শিখেছি, এখন আমার ঐ অন্যান্য সমস্যাগুলিতে ফিরে যাওয়া উচিত। কিন্তু আমি এখনও বংশাণুবিজ্ঞানকে সঠিক করে শেখার চেষ্টা করছি।"
ল্যান্ডার পরে ম্যাসাচুসেটস ইনস্টিটিউট অফ টেকনোলজির (এমআইটি) জিনতত্ত্ববিদ ডেভিড বটস্টেইনের সাথে পরিচিত হন। জটিল জেনেটিক সিস্টেমের সূক্ষ্ম পার্থক্যগুলি কীভাবে ক্যান্সার, ডায়াবেটিস, সিজোফ্রেনিয়া এবং এমনকি স্থূলতার মতো ব্যাধিতে পরিণত হতে পারে তা উদ্ঘাটনের একটি উপায় নিয়ে কাজ করছিলেন বটস্টেইন। জিনের বিন্যাস বিশ্লেষণ করার জন্য দুজনে একটি কম্পিউটার অ্যালগরিদম তৈরি করতে একসাথে কাজ করেছিলেন। ১৯৮৬ সালে ল্যান্ডার হোয়াইটহেড ইনস্টিটিউটে যোগ দেন এবং এমআইটিতে একজন সহকারী অধ্যাপক হন। তিনি ১৯৮৭ সালে ম্যাকআর্থার ফেলোশিপ লাভ করেন। ১৯৯০ সালে তিনি হোয়াইটহেড ইনস্টিটিউট/এমআইটি সেন্টার ফর জিনোম রিসার্চ (ডাব্লিউআইসিজিআর) প্রতিষ্ঠা করেন। ডাব্লিউওআইসিজিআর জিনোম গবেষণার বিশ্বের অন্যতম প্রধান কেন্দ্রে পরিণত হয়। ল্যান্ডারের নেতৃত্বে স্তন্যপায়ী প্রাণীর জিনোম বিশ্লেষণের নতুন পদ্ধতির বিকাশে দারুণ অগ্রগতি হয়েছে। এমনকি মানব জিন বৈচিত্র্যের অধ্যয়নে এই প্রক্রিয়া গুরুত্বপূর্ণ অগ্রগতি সাধন করে এবং সংস্থাটি ব্রড ইনস্টিটিউটের ভিত্তি তৈরি করেছে - এতে ল্যান্ডারের নেতৃত্বে আক্ষরিক অর্থে একটি রূপান্তর ঘটে।
বংশাণুসমগ্রবিজ্ঞানে অবদান
দুটি প্রধান দল মানুষের জিনোম নকশা উদ্ঘাটনের করার চেষ্টা করেছিল। প্রথমটি ছিল মানব জিনোম প্রকল্প। প্রকল্পটি ছিল ঢিলেঢালাভাবে সংগঠিত ও সর্বজনীনভাবে অর্থায়নকৃত। এটি অবাধে এবং বিধিনিষেধ ছাড়াই প্রাপ্ত তথ্য প্রকাশ করতে ইচ্ছুক ছিল। বিশ্বের বিভিন্ন দেশ থেকে অনেক গবেষণা দল এই হিউম্যান জিনোম প্রজেক্টের সাথে জড়িত ছিলেন। দ্বিতীয় দলটি ছিল সেলেরা জিনোমিক্স, যার উদ্দেশ্য ছিল প্রাপ্ত তথ্য পেটেন্ট করা এবং সিকোয়েন্স ডেটা ব্যবহারের জন্য সাবস্ক্রিপশন চার্জ নির্ধারণ করা। প্রথমে স্থাপিত হওয়া হিউম্যান জিনোম প্রজেক্ট প্রাথমিক পর্যায়ে খুব ধীরে ধীরে এগিয়ে যায় কারণ এর শক্তি বিভাগের ভূমিকা ছিল অস্পষ্ট এবং সদ্য আবিষ্কৃত সিকোয়েন্সিং প্রযুক্তি ছিল অনুন্নত। আনুষ্ঠানিকভাবে সেলেরার প্রতিযোগিতায় প্রবেশের আগে হিউম্যান জিনোম প্রজেক্টের আট বছর এগিয়ে থাকে, যদিও সেলেরা তাদের নিজস্ব প্রকল্প ঘোষণা করার চৌদ্দ বছর আগে হিউম্যান জিনোম প্রকল্পের জন্য আলোচনা শুরু হয়েছিল। যেহেতু হিউম্যান জিনোম প্রজেক্ট ছিল একটি ৩ বিলিয়ন ডলার বাজেটের প্রকাশ্য উদ্যোগ, সেলেরা ১৯৯৮ সালে কাজ শুরু করার পর কনসোর্টিয়া যত তাড়াতাড়ি সম্ভব হিউম্যান জিনোমকে পাবলিক ডোমেনে প্রবেশ করার জন্য অগ্রসর হলো। এটি ছিল হিউম্যান জিনোম প্রজেক্টের কৌশলের পরিবর্তন। কারণ সেই সময়ে অনেক বিজ্ঞানী জিনোমের আরও সম্পূর্ণ অনুলিপি উদ্ঘাটন করতে চেয়েছিলেন, কেবল পৃথকভাবে খণ্ড অংশ প্রকাশ করতে নয়। ল্যান্ডার আক্রমণাত্মকভাবে হিউম্যান জিনোম প্রজেক্টের বিজ্ঞানীদের চাপ দিয়েছিল সেলেরার আগে জিনোম খণ্ড প্রকাশের জন্য দীর্ঘ এবং দ্রুত কাজ করার জন্য।  ল্যান্ডার নিজেই এখন বংশাণুসমগ্র বিজ্ঞান সম্পর্কিত ৭৩টি পেটেন্ট অধিকার করেছেন।
২০০১ সালের ফেব্রুয়ারিতে, হিউম্যান জিনোম প্রজেক্ট এবং সেলেরা উভয়ই যথাক্রমে নেচার এবং সায়েন্স জার্নালে  মানব জিনোমের খসড়া প্রকাশ করে। নেচার এর হিউম্যান জিনোম প্রজেক্টের প্রকাশনায়, হোয়াইটহেড ইনস্টিটিউট ফর বায়োমেডিকেল রিসার্চ, সেন্টার ফর জিনোম রিসার্চকে প্রথম হিসেবে তালিকাভুক্ত করা হয়, যেখানে ল্যান্ডার প্রথম হিসেবে তালিকাভুক্ত হন।
সেলেরার সিকোয়েন্সিং এবং বিশ্লেষণ কৌশলগুলিকে কাজে লাগিয়ে, হোয়াইটহেড ইনস্টিটিউট ইঁদুরের জিনোমের সিকোয়েন্সিংয়েও অবদান রেখেছে, এটি ইঁদুরের আণবিক জীববিজ্ঞানকে সম্পূর্ণরূপে বোঝার একটি গুরুত্বপূর্ণ পদক্ষেপ। ইঁদুর প্রায়শই মানব রোগ থেকে শুরু করে ভ্রূণ বিকাশ পর্যন্ত সমস্ত কিছুর গবেষণায় মডেল জীব হিসাবে ব্যবহৃত হয়। ডাব্লুআইসিজিআর তখন থেকে সিওনা স্যাভিগনি (সমুদ্রের স্কুইর্ট), বেলুন মাছ, ফিলামেন্টাস ছত্রাক নিউরোস্পোরা ক্রাসা এবং স্যাকারোমাইসিস সেরেভিসিয়া এর একাধিক কাছাকাছি প্রজাতির জিনোম নকশা উদ্ঘাটন করেছে, যা সবচেয়ে বেশি অধ্যয়ন করা ইস্টগুলির মধ্যে একটি। সিওনা স্যাভিগনি প্রজাতিটির জিনোম সমস্ত মেরুদণ্ডী প্রাণীর বিবর্তনীয় উত্স অন্বেষণ করার জন্য একটি ভাল উদ্যোগ ছিল। বেলুন মাছের ক্ষেত্রে অন্যান্য মেরুদণ্ডী প্রাণীর তুলনায় ছোট পরিসরের জিনোম থাকে; ফলস্বরূপ, তাদের জিনোমগুলি মেরুদণ্ডী প্রাণীদের জন্য "মিনি" মডেল বলে গণ্য হয়। স্যাকারোমাইসিস সেরেভিসিয়া-এর সাথে সম্পর্কিত ইস্টের জিনোম নকশা উদ্ঘাটন মূল জিন নিয়ন্ত্রক উপাদান সনাক্তকরণকে সহজ করবে, যে উপাদানগুলি কিছু সুকেন্দ্রিক জীবের (উদ্ভিদ এবং প্রাণী উভয়) ক্ষেত্রেও উপস্থিত থেকে থাকতে পারে।
ল্যান্ডার জিনোমিক্স এবং হিউম্যান জেনেটিক্সের বার্ষিক পর্যালোচনা সংস্থার প্রতিষ্ঠাতা সম্পাদক ছিলেন। তিনি ২০০৪ সাল পর্যন্ত এর সম্পাদক ছিলেন।
বংশাণুসমগ্রবিজ্ঞান ছাড়া অন্যান্য ক্ষেত্রে
সিকোয়েন্স ডেটা হল ডিএনএর প্রদত্ত খণ্ডে ক্ষারের একটি তালিকা। সম্ভাব্য উদ্ঘাটন ও এগুলির ওপর প্রযুক্তির কার্যকর ব্যবহারের ওপর এর মূল্যমান নির্ভর করে। ল্যান্ডারের জন্য, এই প্রয়োগগুলির মধ্যে একটি হল রোগের অধ্যয়ন। ল্যান্ডার ব্রড ইনস্টিটিউটের প্রতিষ্ঠাতা এবং পরিচালক, যা এমআইটি, হার্ভার্ড, হোয়াইটহেড ইনস্টিটিউট অধিভুক্ত হাসপাতালগুলির অধিভুক্তি। এর লক্ষ্য হল "জিনোম মেডিসিনের জন্য সরঞ্জাম তৈরি করা এবং রোগ সম্পর্কিত অধ্যয়ন এবং চিকিত্সার জন্য এই সরঞ্জামগুলি প্রয়োগ করার জন্য তাদের বৈজ্ঞানিক সম্প্রদায়ের কাছে ব্যাপকভাবে পরিচিত করে তোলা।" এই লক্ষ্যে তারা মানব জিনোমের বৈচিত্র্য অধ্যয়ন করছে এবং একটি আন্তর্জাতিক প্রচেষ্টার নেতৃত্ব দিয়েছে যা ২.১ মিলিয়ন একক-নিউক্লিওটাইড পলিমারফিজম (এসএনপি) এর একটি সংগ্রহ একত্র করেছে। এগুলি জিনোমে চিহ্নিতকারী বা সাইনপোস্ট হিসাবে কাজ করে, যা রোগের সংবেদনশীলতা জিনের সনাক্তকরণের সুযোগ দেয়। তারা এই এসএনপি-এর ব্লক ব্যবহার করে মানব জিনোমের একটি নকশা তৈরি করার আশা করছেন যার নাম লিংকেজ ডিসক্যালিব্রিয়াম (এলডি)। এই নকশাটি গবেষকদের একটি নির্দিষ্ট পরিস্থিতিতে একটি নির্দিষ্ট জিন বা এলডি-কে চিহ্নিতকারী হিসাবে ব্যবহার করার মাধ্যমে, জিনের সেটের সাথে রোগকে যুক্ত করার সুবিধা দিয়ে বংশাণুবৈজ্ঞানিক চিকিৎসায় গুরুত্বপূর্ণ অবদান রাখবে। এটি উন্নত রোগ নির্ণয় পদ্ধতির বিকাশে সাহায্য করবে। ল্যান্ডার এবং তার সহকর্মীরা আশা করছেন যে, এলডি নকশা তাদের সাধারণ রোগ-সাধারণ বৈকল্পিক অনুকল্প পরীক্ষা করার সুযোগ দেবে যা থেকে জানা যায়, অনেক সাধারণ রোগ অল্প সংখ্যক সাধারণ অ্যালিলের কারণে হতে পারে। উদাহরণস্বরূপ, অ্যালঝেইমারের ব্যাধির সংবেদনশীলতার ৫০% পার্থক্য সাধারণ অ্যালিল অ্যাপোই৪ দ্বারা ব্যাখ্যা করা সম্ভব। ল্যান্ডারের দল সম্প্রতি একটি গুরুত্বপূর্ণ জেনেটিক নকশা আবিষ্কার করেছে যা প্রাপ্তবয়স্কন জনসংখ্যার একটি বড় অংশের ডায়াবেটিসের জন্য দায়ী।
ল্যান্ডারের সবচেয়ে গুরুত্বপূর্ণ কৃতিত্ব হতে পারে তার ক্যান্সারের জন্য একটি আণবিক শ্রেণীবিন্যাস। তিনি ক্যান্সারের শ্রেণীবিন্যাস করেন জিনের অভিব্যক্তি এবং কেমোথেরাপির প্রতি তাদের প্রতিক্রিয়ার তথ্য অনুসারে। একজাতীয় উপগোষ্ঠীতে ক্যান্সারের বিভাজন এই ক্যান্সারের আণবিক উত্স সম্পর্কে জ্ঞান বাড়াবে এবং আরও কার্যকর থেরাপি তৈরি করতে সহায়তা করবে। ল্যান্ডারের গ্রুপ একটি নতুন ধরনের লিউকেমিয়া, এমএলএল এবং একটি জিন সনাক্ত করেছে যা একটি নতুন ওষুধের লক্ষ্য হিসাবে কাজ করতে পারে।
শিক্ষকতা
বেশ কয়েক বছর ধরে, ল্যান্ডার রবার্ট ওয়েইনবার্গের সাথে এমআইটির স্নাতক প্রাথমিক জীববিজ্ঞান কোর্স (7.012) এ সহ-শিক্ষকতা করছেন। ২০১৩ সাল থেকে তিনি এমআইটিএক্স বায়ো গ্রুপের সাথে কাজ করে এডএক্স প্ল্যাটফর্মের মাধ্যমে "কোয়ান্টিটেটিভ বায়োলজি ওয়ার্কশপ" এবং "7.00এক্স ইন্ট্রোডাকশন টু বায়োলজি - দ্য সিক্রেট অব লাইফ" নামে দুটি অনলাইন কোর্সেও পাঠদান করেছেন।
জিন-বিশ্লেষণে উদ্যোগ
ল্যান্ডার ফাউন্ডেশন মেডিসিনের একজন প্রতিষ্ঠাতা উপদেষ্টা, এ কোম্পানিটির লক্ষ্য ক্যান্সারের বংশাণূসমগ্রবিজ্ঞান ভিত্তিক বিশ্লেষণ প্রযুক্তিকে নিয়মিত চিকিৎসাসেবার মধ্যে নিয়ে আসা। এছাড়াও তিনি ভেরাস্টেম-এর একজন সহ-প্রতিষ্ঠাতা, একটি বায়োফার্মাসিউটিক্যাল কোম্পানি যা স্টেম কোষের ক্যান্সারের ওপর গবেষণার মাধ্যমে ক্যান্সারের চিকিৎসার জন্য ঔষধ আবিষ্কার ও বিকাশের উপর দৃষ্টি নিবদ্ধ করেছে।
ফরেনসিক বিজ্ঞান ও অপরাধ নিষ্পত্তি
১৯৮৯ সালে, ল্যান্ডার নিউ ইয়র্কের ফৌজদারি মামলা জনগণ বনাম কাস্ত্রো তে বিশেষজ্ঞ সাক্ষ্য প্রদান করেন। তিনি দেখান, তৎকালে প্রচলিত ডিএনএ ভিত্তিক সাক্ষ্য প্রমাণের দুর্বলতা ভুল ব্যক্তিকে অপরাধী সাব্যস্ত করতে পারে, যা নির্দোষ ব্যক্তিদের আসামি হিসেবে জড়িয়ে ফেলতে পারে।  সেই মামলার দুইজন আসামিপক্ষের আইনজীবী, পিটার নিউফেল্ড এবং ব্যারি শেক, ইনোসেন্স প্রজেক্ট প্রতিষ্ঠা করেন, সংস্থাটি ডিএনএ বিশ্লেষণ ব্যবহার করে ভুলভাবে দোষী সাব্যস্ত হওয়া বন্দীদের অব্যাহতি দিতে কাজ করছে। ল্যান্ডার ইনোসেন্স প্রজেক্টের পরিচালনা পর্ষদের একজন সদস্য।
রাষ্ট্রপতির বিজ্ঞান বিষয়ক উপদেষ্টা
জানুয়ারী ২০২১-এ, রাষ্ট্রপতি-নির্বাচিত জো বাইডেন ল্যান্ডারকে রাষ্ট্রপতির বিজ্ঞান উপদেষ্টা হিসাবে মনোনীত করেছিলেন এবং ঘোষণা করেন যে তিনি এই পদটিকে মন্ত্রিপরিষদস্তরের পদে উন্নীত করবেন। জানুয়ারি ২০২১-এ, ৫০০ জন নারী বিজ্ঞানী সায়েন্টিফিক আমেরিকান-এ একটি সম্পাদকীয় প্রকাশ করেছিলেন যাতে অন্য কাউকে এই পদে নামকরণের কথা বিবেচনা করার কথা বলা হয়, কারণ ল্যান্ডার বৈজ্ঞানিক সম্প্রদায়ের মধ্যে মহিলাদের অপমান করার জন্য সুপরিচিত ছিলেন।
পরবর্তীতে ল্যান্ডারকে দুটি সমাবেশে যোগদানের বিষয়ে স্পষ্টীকরণের অনুরোধ করা হয় যেখানে বিজ্ঞানের একজন ধনী বড় মাপের দাতা এবং দোষী সাব্যস্ত যৌন অপরাধী জেফরি এপস্টাইন উপস্থিত ছিলেন। এতে তার মনোনয়ন স্থগিত থাকে। ২৯ এপ্রিল, বাণিজ্য, বিজ্ঞান এবং পরিবহন সংক্রান্ত সিনেট কমিটিতে একটি নিশ্চিতকরণ শুনানি অনুষ্ঠিত হয়েছিল। ২০ মে, কমিটি মনোনয়নের পক্ষে অনুকূলভাবে রিপোর্ট করার পক্ষে ভোট দেয়, পাঁচজন রিপাবলিকান সিনেটর বিপক্ষে ভোট দেয়। ২৮ মে, ২০২১ তারিখে, একটি স্মৃতি দিবসের অবকাশের আগে, পূর্ণ সিনেটের কণ্ঠ ভোটের মাধ্যমে তার মনোনয়ন নিশ্চিত করা হয়েছিল। ল্যান্ডার ২ জুন, ২০২১-এ অফিস অব সায়েন্স অ্যান্ড টেকনোলজি পলিসির ডিরেক্টর হিসেবে শপথ নেন। তিনি পিরকেই অ্যাভোটের একটি ১৪৯২ সালের বিরল কপি ব্যবহার করে শপথ নেন।
৭ ফেব্রুয়ারি, ২০২২-এ, পলিটিকো, হোয়াইট হাউসের একটি তদন্তের রিপোর্ট করে যেখানে চৌদ্দ জন বর্তমান এবং প্রাক্তন অফিস অব সায়েন্স অ্যান্ড টেকনোলজি পলিসির কর্মী, ৪ ফেব্রুয়ারি ল্যান্ডারকে তার অধস্তনদের ধমক দেওয়ার এবং হেয় করার জন্য অভিযুক্ত করেন। ল্যান্ডার আচরণ স্বীকার করে ৪ ফেব্রুয়ারির কর্মীদের কাছে ক্ষমা চান। তিনি ক্ষমা চেয়ে বলেন, "আমি [এ বিষয় নিয়ে] বিধ্বস্ত যে আমি অতীত এবং বর্তমান সহকর্মীদের সাথে যেভাবে কথা বলেছি তাতে তারা [মানসিকভাবে] আঘাতপ্রাপ্ত হয়েছেন ... আমি বিশ্বাস করি আমার ভূমিকা কার্যকরভাবে চালিয়ে যাওয়া সম্ভব নয়, এবং এই কার্যালয়ের কাজ এতটাই গুরুত্বপূর্ণ যে তা বাধা দেওয়ার মতো নয়।" পরে ৭ ফেব্রুয়ারি তিনি পদত্যাগ করেন।
স্মীকৃতি ও সেবাকর্ম
১৯৯৯ সালে, ল্যান্ডার আমেরিকান একাডেমি অব অ্যাচিভমেন্ট এর গোল্ডেন প্লেট পুরস্কার পান।
২০০৪ সালে, হিউম্যান জিনোম প্রজেক্টে অবদানের জন্য টাইম ম্যাগাজিন বিশ্বের ১০০ জন সবচেয়ে প্রভাবশালী ব্যক্তির মধ্যে ল্যান্ডারকে অন্তর্ভুক্ত করে। তিনি বংশাণুবিজ্ঞান সম্পর্কে অসংখ্য পিবিএস ডকুমেন্টারিতে উপস্থিত হয়েছেন। এমআইটির সেরা উদ্ভাবক ও চিন্তাবিদগণের তালিকা এমআইটি১৫০ এ তিনি দ্বিতীয় স্থান অধিকার করেছিলেন।
২০০৮ সালের ডিসেম্বরে, ল্যান্ডার এবং হ্যারল্ড ই. ভার্মাসকে ওবামা প্রশাসনের বিজ্ঞান ও প্রযুক্তি বিষয়ক উপদেষ্টা কাউন্সিলের সহ-সভাপতি মনোনীত করা হয়। ২০১২ সালে তিনি ড্যান ডেভিড পুরস্কার পেয়েছিলেন।
ল্যান্ডার মার্কিন যুক্তরাষ্ট্রের সায়েন্স অ্যান্ড ইঞ্জিনিয়ারিং ফেস্টিভ্যালের উপদেষ্টা বোর্ডের সদস্য।
২০১৩ সালে, ল্যান্ডারকে প্রথম ব্রেকথ্রু প্রাইজ ইন লাইফ সায়েন্সেস বিজয়ী হিসেবে মনোনীত করা হয়। ২০১৬ সালে, সেমান্টিক স্কলার এআই প্রোগ্রাম তাকে সবচেয়ে প্রভাবশালী বায়োমেডিক্যাল গবেষকদের তালিকায় প্রথম স্থানে রাখে।
১৯১৭ সালে তিনি ইউনিভার্সেতে ক্যাথোলিক দি লাভেইন থেকে সম্মানসূচক ডক্টরেট ডিগ্রি লাভ করেন। এছাড়াও ২০১৭ সালে, তিনি আমেরিকান সোসাইটি অব হিউম্যান জেনেটিক্স থেকে উইলিয়াম অ্যালান পুরস্কার পান।
২০১৯ সালে, তিনি ইনফোসিস পুরস্কারের জন্য জুরির সদস্য হন। ২০২০ সালে, পোপ ফ্রান্সিস তাকে পন্টিফিকাল একাডেমি অব সায়েন্সের সদস্য নিযুক্ত করেন। ল্যান্ডারের নামে অসংখ্য পেটেন্ট রয়েছে। ২০২১ সালে, তিনি ৪৫ মিলিয়ন ডলারের সম্পদের ওপর তার মালিকানার তথ্য প্রকাশ করেন।
গোয়া বিধানসভা নির্বাচন, ২০২২
অষ্টম গোয়া বিধানসভার ৪০ জন সদস্য নির্বাচনের জন্য ২০২২ সালের ১৪ ফেব্রুয়ারী গোয়ায় বিধানসভা নির্বাচন অনুষ্ঠিত হয়েছিল। ১০ মার্চ ২০২২-এ ভোট গণনা এবং ফলাফল ঘোষণা করা হয়েছিল।<section end="Lead" />
পটভূমি
গোয়া বিধানসভার মেয়াদ ১৫ মার্চ ২০২২-এ শেষ হওয়ার কথা। সপ্তম গোয়া বিধানসভার সদস্যদের নির্বাচন করার জন্য ২০১৭ সালের ফেব্রুয়ারিতে পূর্ববর্তী বিধানসভা নির্বাচন অনুষ্ঠিত হয়েছিল। নির্বাচনের পরে, ভারতীয় জনতা পার্টি, গোয়া ফরওয়ার্ড পার্টি এবং মহারাষ্ট্রবাদী গোমান্তক পার্টির একটি জোট রাজ্য সরকার গঠন করে এবং মনোহর পারিকর মুখ্যমন্ত্রী হন।
মনোহর পারিকরের মৃত্যুর পর, প্রমোদ সাওয়ান্ত ১৯ মার্চ ২০১৯-এ মুখ্যমন্ত্রী হিসেবে শপথ নেন।
নির্বাচনের তফসিল
ভারতের নির্বাচন কমিশন ৮ জানুয়ারী ২০২২ তারিখে নির্বাচনের তফসিল ঘোষণা করেছিল।
বিজেপি
বিজেপি বিধানসভা নির্বাচনের জন্য তাদের ইশতেহার প্রস্তুত করতে রাজ্য জুড়ে 'সংকল্প পেটি' পরামর্শ সংগ্রহের জন্য একটি আন্দোলন শুরু করেছে। সংকল্প পেটি, যা ২১ ডিসেম্বর পতাকাবাহী হয়, ৫ জানুয়ারী পর্যন্ত রাজ্য জুড়ে ভ্রমণ করবে।
আপ
অরবিন্দ কেজরিওয়াল উন্নয়ন এবং ইতিবাচকতার উপর ভিত্তি করে তার নির্বাচনী প্রচারে গোয়ানদের জন্য গ্যারান্টি দিয়েছেন:
আপ নাগরিকদের সম্মতিতে প্রতিটি প্রকল্প বাস্তবায়নের সিদ্ধান্ত নিয়েছে। আপ রাজ্য-স্পন্সর স্কিমের অধীনে গোয়াতে মহিলাদের দেওয়া পারিশ্রমিক বাড়ানোর প্রতিশ্রুতি দিয়েছে এবং এর আওতায় না থাকা মহিলাদের আর্থিক সহায়তারও প্রতিশ্রুতি দিয়েছে।
ভোটার উপস্থিতি
সূত্র:
সরকার গঠন
ঝুলন্ত বিধানসভায় ২০টি আসন নিয়ে বিজেপি একক বৃহত্তম দল হয়ে উঠেছে এবং ২জন স্বতন্ত্র এবং এমজিপি থেকে সমর্থন নেওয়ার সিদ্ধান্ত নিয়েছে।
মুসান্নাফ আবদুর রাজ্জাক
মুসান্নাফ আবদুর-রাজ্জাক একটি সংকলিত হাদিস গ্রন্থ। এর সংকলক হলেন আব্দুর-রাজ্জাক আস-সান'আনি। মুসান্নাফ ঘরানার সংগ্রহ হিসাবে, এটি সাময়িক ক্রমে সাজানো ১৮,০০০ এরও বেশি হাদিস ধারণ করে।
ধান-মাছ ব্যবস্থা
একটি ধান-মাছ পদ্ধতি হল একটি পলিকালচার অনুশীলন যা ধান কৃষিকে জলজ চাষের সাথে একীভূত করে, সাধারণত মিঠা পানির মাছের সাথে। এই অনুশীলনটি অত্যন্ত মূল্যবান কারণ এটি FAO-GEF ( গ্লোবাল এনভায়রনমেন্ট ফ্যাসিলিটি ) অনুসারে "বিশ্বব্যাপী গুরুত্বপূর্ণ কৃষি ঐতিহ্য ব্যবস্থা" হিসাবে বিবেচিত প্রথমগুলির মধ্যে একটি। এটি চাল এবং মাছের মধ্যে একটি পারস্পরিক উপকারী সিম্বিওটিক সম্পর্কের উপর ভিত্তি করে তৈরি করা হয় যা একই ইকোসিস্টেমে প্রবর্তিত হওয়ার সময় বিকশিত হয়। সামাজিক, অর্থনৈতিক এবং পরিবেশগত সহ অনেক সুবিধা এই সিস্টেমগুলির সাথে আসে।
মুসান্নাফ আবদুর রাজ্জাক
উৎসসমূহ
এই কিতাবে সংকলিত হাদিসগুলো প্রধানত তিনজন ব্যক্তির থেকে নেওয়া। তারা হলেন: মামর ইবনে রশিদ, ইবনে জুরায়য, সাফায়ান আল-দাওরি। এছাড়াও অন্যকিছু স্থানথেকেও কিছু হাদিস নেওয়া হয়েছে।
ধান-মাছ ব্যবস্থা
ইতিহাস
ধান এবং মাছ একই সাথে চাষ করা একটি অভ্যাস যা ২,০০০ বছরেরও বেশি পুরানো বলে মনে করা হয়। ধানের ক্ষেতের প্রাচীন কাদামাটির মডেল যাতে ক্ষুদ্রাকৃতির টুকরো এবং আরও বিশেষভাবে ক্ষুদ্রাকৃতির মাছের টুকরা যেমন সাধারণ কার্প, চীনে পাওয়া গেছে। প্রাচীন হান রাজবংশের (206 খ্রিস্টপূর্ব - 220 খ্রিস্টাব্দ) সমাধিতে এগুলি পাওয়া গেছে। যদিও প্রথম ধান-মাছ পদ্ধতির সঠিক অবস্থান অজানা, তবুও বিশ্বাস করা হয় যে ভারত, থাইল্যান্ড, উত্তর ভিয়েতনাম এবং দক্ষিণ চীনের মতো দেশগুলিতে মহাদেশীয় এশিয়ার কোথাও এই সিস্টেমের উদ্ভব হয়েছিল। সবচেয়ে সাধারণ তত্ত্বটি হল যে প্রক্রিয়াটি চীনে শুরু হয়েছিল যেহেতু তারা সেই সময়ের জন্য ব্যাপকভাবে উন্নত সিস্টেমের সাথে জলজ চাষের অগ্রদূত হিসাবে বিবেচিত হয়।
ফারুক আহমেদ চৌধুরী
ফারুক আহমেদ চৌধুরী (৪ জানুয়ারি ১৯৩৪ - ১৭ মে ২০১৭) ছিলেন একজন বাংলাদেশী কূটনীতিক । তিনি ১৯৭২ সালে বাংলাদেশের প্রথম প্রধান প্রোটোকল, ১৯৮৪ থেকে ১৯৮৬ সাল পর্যন্ত পররাষ্ট্রসচিব এবং ১৯৮৬ থেকে ১৯৯২ পর্যন্ত ভারতে হাই কমিশনার হিসাবে দায়িত্ব পালন করেছিলেন। সাহিত্যে অসামান্য অবদান রাখায় ২০১৫ সালে তিনি বাংলা একাডেমি সাহিত্য পুরস্কারে ভূষিত হন।
ধান-মাছ ব্যবস্থা
ইতিহাস
প্রত্নতাত্ত্বিক গবেষণায় দেখা গেছে যে সাধারণ কার্পগুলি সম্ভবত ভাত-মাছ পদ্ধতিতে ব্যবহৃত প্রথম মাছগুলির মধ্যে একটি ছিল। 220 থেকে 265 খ্রিস্টাব্দের ওয়েই রাজবংশের রেকর্ডে উল্লেখ করা হয়েছে "হলুদ আঁশ এবং একটি লাল লেজ সহ একটি ছোট মাছ, যা সিচুয়ান প্রদেশের চেংডুর উত্তর-পূর্বে পাই কাউন্টির ধান ক্ষেতে জন্মায়, সস তৈরির জন্য ব্যবহার করা যেতে পারে"। 900 খ্রিস্টাব্দে তাং রাজবংশের সময় লেখা পাঠ্য সহ লিউ জুন সিস্টেমের প্রথম বর্ণনা লিখেছিলেন। ধান-মাছ পদ্ধতি চীনের পুকুর সংস্কৃতি থেকে উদ্ভূত হতে পারে, একটি তত্ত্ব বলে যে অনুশীলন শুরু হয়েছিল যখন কৃষকরা তাদের পুকুরে অতিরিক্ত ভাজা রাখার সিদ্ধান্ত নেয়। পুকুরের পরিবর্তে ধানের ক্ষেতে রাখা হলে মাছের উন্নত বৃদ্ধি পর্যবেক্ষণ করার পর, কৃষকরা তাদের ধান ক্ষেতে মাছ লালন-পালনের অভ্যাস গড়ে তোলে, যা পরবর্তীতে ধান-মাছ পদ্ধতির দিকে নিয়ে যায়।
ফারুক আহমেদ চৌধুরী
প্রাথমিক ও কর্মজীবন
চৌধুরী ১৯৩৪ সালের ৪ জানুয়ারি ব্রিটিশ ভারতের আসামের করিমগঞ্জে জন্মগ্রহণ করেন। তাঁর পৈতৃক নিবাস সিলেট জেলায়। ১৯৫৬ সালে, চৌধুরী কূটনীতিক হিসাবে পাকিস্তানের ফরেন সার্ভিসে প্রবেশ করেন (তৎকালীন পূর্ব পাকিস্তান নামে পরিচিত বাংলাদেশ তখন দেশের অংশ ছিল)। তিনি পররাষ্ট্র অফিস এবং পার্কস্থানীয় বেশ কয়েকটি দূতাবাসের মধ্যে বেশ কয়েকটি অ্যাপয়েন্টমেন্ট রেখেছিলেন।
ধান-মাছ ব্যবস্থা
ইতিহাস
অন্যান্য দেশে, এটা সম্ভব যে অনুশীলনটি চীন থেকে স্বাধীনভাবে বিকশিত হয়েছে। গবেষণা অনুমান করেছে যে এটি 1500 বছর আগে ভারত থেকে অন্যান্য প্রতিবেশী এশীয় দেশগুলিতে ছড়িয়ে পড়েছিল। অনুশীলনটি ধীরে ধীরে কৃষকদের মধ্যে জনপ্রিয়তা লাভ করে এবং 1900-এর দশকের মাঝামাঝি পর্যন্ত, 28টিরও বেশি দেশে 6টি মহাদেশে ছড়িয়ে পড়ে, ধান-মাছ পদ্ধতি ব্যবহার করে। মহাদেশগুলির মধ্যে রয়েছে আফ্রিকা, এশিয়া, অস্ট্রেলিয়া, ইউরোপ, উত্তর আমেরিকা এবং দক্ষিণ আমেরিকা । ঐতিহাসিকভাবে, সাধারণ কার্প এবং মোজাম্বিক তেলাপিয়া ( Oreochromis mossambicus ) ছিল সবচেয়ে বেশি জন্মানো মাছ। যাইহোক, এই প্রথাটি সারা বিশ্বে ছড়িয়ে পড়ার সাথে সাথে নতুন প্রজাতির প্রচলন শুরু হয় এবং স্থানীয় মাছও এখন ধানের ক্ষেতে ব্যবহৃত হয়। উদাহরণস্বরূপ, মালয়েশিয়া সাপের চামড়া গৌরামি ( ট্রাইকোগাস্টার পেক্টোরালিস ) চালু করেছে এবং মিশর নীল তেলাপিয়া ( ওরিওক্রোমিস নিলোটিকাস ) ব্যবহার করেছে।
সিস্টেমটি উপকারী কিনা তা বিশ্লেষণ করার জন্য 1935 সালে প্রথম গবেষণাগুলির মধ্যে একটি পরিচালিত হয়েছিল। গবেষণাটি সোংজিয়ান ( জিয়াংসু প্রদেশ ) এ হয়েছিল এবং ব্ল্যাক কার্প ( মাইলোফ্যারিনগোডন পিসিয়াস ), গ্রাস কার্প, সিলভার কার্প, বিগহেড কার্প ( আরিস্টিথিস নোবিলিস ) এবং সাধারণ কার্প বৃদ্ধির প্রভাব অধ্যয়ন করে: ফলাফল সন্তোষজনক ছিল।
1980 এর দশক পর্যন্ত, ভাত-মাছ পদ্ধতির রক্ষণাবেক্ষণ কম ছিল কারণ প্রধান আবেদন ছিল স্থানের অপ্টিমাইজেশন এবং একটি প্রধান খাদ্য হিসাবে ভাতের সাথে অতিরিক্ত প্রাণী প্রোটিন বৃদ্ধির সম্ভাবনা। বিভিন্ন দেশে ক্রমবর্ধমান জনসংখ্যার দ্বারা স্থানটি অপ্টিমাইজ করার প্রয়োজনীয়তার উপর আরও জোর দেওয়া হয়েছিল। যাইহোক, 1980 এর দশক থেকে, সিস্টেমটি দ্রুত বিকশিত হয় নতুন প্রজাতি যেমন চীনা মিটেন কাঁকড়া ( এরিওচেইর সিনেনসিস ), লাল জলা ক্রেফিশ ( প্রোকাম্বারুস ক্লার্কিয়া ) এবং সফ্টশেল কচ্ছপ শুধুমাত্র কয়েকটি নাম অন্তর্ভুক্ত করার সাথে সাথে। নতুন তত্ত্ব এবং নতুন প্রযুক্তির একীকরণও শিল্পে উন্নতির জন্য অনুমতি দেয়: চীনে, ধান ক্ষেতের জন্য ব্যবহৃত স্থান     থেকে ৮৫৩,১৫০ হেক্টর (   হয়েছে এবং উৎপাদন নাটকীয়ভাবে বেড়েছে,       থেকে  ১৯৮৩ এবং ১৯৯৪ সালের মধ্যে
ফারুক আহমেদ চৌধুরী
বাংলাদেশ ফরেন সার্ভিস
১৯৭২ সালে, চৌধুরী পাকিস্তানের কাছ থেকে দেশটির স্বাধীনতার পর, পররাষ্ট্র মন্ত্রণালয়ের অভ্যন্তরে বাংলাদেশের প্রথম প্রোটোকল প্রধান হিসাবে নিযুক্ত হন।
১৯৭২ সাল থেকে ১৯৭৬ সাল পর্যন্ত চৌধুরী যুক্তরাজ্যে বাংলাদেশের ডেপুটি হাই কমিশনার হিসাবে দায়িত্ব পালন করেছিলেন, যেখানে তিনি ১৯৭২ সালে কমনওয়েলথে বাংলাদেশের প্রবেশের জন্য আলোচনায় অংশ নিয়েছিলেন। এরপরে চৌধুরী ১৯৭৬ থেকে ১৯৭৮ সাল পর্যন্ত বাহরাইন ও সংযুক্ত আরব আমিরাতে নিযুক্ত বাংলাদেশের রাষ্ট্রদূত হিসাবে নিযুক্ত হন।  এরপরে তিনি ১৯৭৮ সাল থেকে ১৯৮২ অবধি ইউরোপীয় অর্থনৈতিক সম্প্রদায় (ইসি) এবং বেনেলাক্স দেশগুলি - বেলজিয়াম, লাক্সেমবার্গ এবং নেদারল্যান্ডস - উভয়ের পক্ষে স্বীকৃত রাষ্ট্রদূতের দায়িত্ব পালন করেছিলেন।
ধান-মাছ ব্যবস্থা
নীতি
রাইস-ফিশ সিস্টেম রাইস-ফিশ সিম্বিওসিস তত্ত্বের উপর ভিত্তি করে। ধান (একটি অর্ধ-জলজভূমি ফসল ) এবং মাছ উভয়ই একই জলজ বাস্তুতন্ত্রে জন্মায় এবং উভয়ই এর থেকে উপকৃত হয়, একটি পারস্পরিক সম্পর্ক তৈরি করে। নীতিটি বছরের পর বছর ধরে বিকশিত হয়েছে এবং অনুশীলনের জনপ্রিয়করণের জন্য বড় প্রযুক্তিগত অগ্রগতি অনুমোদিত হয়েছে। একটি উল্লেখযোগ্য উন্নতি হল পূর্বের সমতল ধানের ক্ষেতে চ্যানেল সংযোজন যা ধান কাটা এবং শুষ্ক মৌসুমেও মাছের বৃদ্ধি অব্যাহত রাখতে দেয়। এই বেড়া প্রবর্তনের সঙ্গে মিলিত ছিল.
ফারুক আহমেদ চৌধুরী
বাংলাদেশ ফরেন সার্ভিস
চৌধুরী ১৯৮২ সালে পররাষ্ট্র মন্ত্রণালয় থেকে স্বরাষ্ট্র দফতরে ফিরে আসেন। তিনি ১৯৮২ সালে ঢাকায় অনুষ্ঠিত ১৩ তম ওআইসির পররাষ্ট্রমন্ত্রীর সভার প্রধান সমন্বয়ক ছিলেন। এরপরে তিনি ১৯৮৩ থেকে ১৯৮৪ পর্যন্ত অতিরিক্ত পররাষ্ট্রসচিবের পদে অধিষ্ঠিত ছিলেন।
ধান-মাছ ব্যবস্থা
নীতি
ধান ক্ষেত তৈরি করার আগে, ৩০০–৩৫০ কেজি (৬৬০-৭৭০ পাউন্ড) জৈব সার প্রতি ৬৬৭ মি২ প্রয়োগ করা হয়। জৈব সার প্রধান ক্রমবর্ধমান মৌসুমে প্রয়োগ করা হয়, প্রায় ১০০ কেজি (২২০ পাউন্ড) জৈব সার ৬৬৭ মি২ প্রতি ১৫ দিনে প্রয়োগ করা হয়। এটি করা ভাতের জন্য পুষ্টি সরবরাহ করে এবং প্লাঙ্কটন এবং বেন্থোসের যোগ করা সংস্কৃতি যা মাছকে খাওয়ানোর জন্য ব্যবহৃত হয়। প্রধান ক্রমবর্ধমান মরসুমে, সম্পূরক ফিড প্লাঙ্কটন এবং বেন্থোস সংস্কৃতির পরিপূরক এবং দিনে একবার বা দুইবার ব্যবহার করা হয়। সম্পূরক খাদ্যের মধ্যে রয়েছে মাছের খাবার, সয়াবিন কেক, চালের কুঁড়া এবং গমের ভুসি। মাছ ০.২৫ এবং ১ মাছ প্রতি মি২ এর মধ্যে মজুদ করা হয়।
ফারুক আহমেদ চৌধুরী
বাংলাদেশ ফরেন সার্ভিস
ফারুক চৌধুরীকে ১৯৮৪ থেকে ১৯৮৬ সাল পর্যন্ত পররাষ্ট্র সচিব হিসাবে নিয়োগ দেওয়া হয়েছিল, পররাষ্ট্র মন্ত্রকের সর্বোচ্চ পদস্থ অ-রাজনৈতিক কর্মকর্তা ছিলেন।
ধান-মাছ ব্যবস্থা
নীতি
অবাঞ্ছিত মাছ বা আক্রমণাত্মক প্রজাতি ধান এবং মাছের মধ্যে সিম্বিওটিক সম্পর্ককে হুমকির মুখে ফেলতে পারে এবং তাই খাদ্য উৎপাদনকে হুমকির মুখে ফেলতে পারে। উদাহরণস্বরূপ, সমন্বিত রাইস-সোয়াম্প লোচ অ্যাকুয়াকালচার মডেলে, ক্যাটফিশ, স্নেকহেডস ( চান্না আর্গাস ) এবং ধানের ঈল ( মনোপটেরাস অ্যালবাস ) অবাঞ্ছিত প্রজাতি হিসাবে বিবেচিত হয়। শিকারী পাখিকেও হুমকি হিসেবে বিবেচনা করা যেতে পারে: ধানের ক্ষেতে জাল যুক্ত করা এই পাখিদের কাঙ্ক্ষিত মাছ খাওয়া থেকে বিরত রাখতে পারে।
ফারুক আহমেদ চৌধুরী
বাংলাদেশ ফরেন সার্ভিস
চৌধুরী ১৯৯২ সালে পররাষ্ট্র মন্ত্রক থেকে অবসর গ্রহণ করেন। তিনি অবসর গ্রহণের সময় বেশ কয়েকটি বই লিখেছিলেন এবং সামাজিক কারণগুলিতে মনোনিবেশ করেছিলেন। তিনি ১৯৯২ সাল থেকে ২০০৬ সাল পর্যন্ত বিশ্বের বৃহত্তম বেসরকারী উন্নয়ন সংস্থা বাংলাদেশ পল্লী অগ্রগতি কমিটিতে (ব্র্যাক) দায়িত্ব পালন করেছিলেন।
ধান-মাছ ব্যবস্থা
নীতি
রাইস-ফিশ সিস্টেমগুলি শুধুমাত্র এক ধরনের সমন্বিত ধান-ক্ষেত্র সিস্টেম: 19টি অন্যান্য মডেল বিদ্যমান, উদাহরণস্বরূপ রাইস- ক্রেফিশ, ধান- কাঁকড়া এবং ধান- কচ্ছপ ।
ফারুক আহমেদ চৌধুরী
বাংলাদেশ ফরেন সার্ভিস
২০১৪ সালে, চৌধুরী সামাজিক এবং রাজনৈতিক বিষয়ে লেখার জন্য আইএফআইসি ব্যাংক সাহিত্য পুরষ্কারে ভূষিত হন। তিনি ২০১৫ সালে বাংলা একাডেমি সাহিত্য পুরষ্কারও পেয়েছিলেন।
ধান-মাছ ব্যবস্থা
ভাত-মাছ সিম্বিওটিক সম্পর্ক
অন্যদিকে মাছ পোকামাকড়, কীটপতঙ্গ, রোগবালাই ও আগাছা কমায়। কীটপতঙ্গের মধ্যে রয়েছে বাদামী প্ল্যান্টথপার এবং একটি উল্লেখযোগ্য রোগ যা মাছের সংযোজন দ্বারা প্রতিরোধ করা যায় তা হল ধানের শীট ব্লাইট । আগাছা নিয়ন্ত্রণের মাধ্যমে, ধান এবং আগাছার মধ্যে পুষ্টির জন্য প্রতিযোগিতা হ্রাস পায় এবং তাই, ধানের জন্য আরও পুষ্টি পাওয়া যায়, যা পুষ্টি গ্রহণের উপর ইতিবাচক প্রভাব ফেলে। মাছের উপস্থিতির কারণে CO 2 নিঃসরণ সালোকসংশ্লেষণে এটি ব্যবহার করে ভাতের উপর ইতিবাচক প্রভাব ফেলতে পারে।
ধ্রুবক মাছের নড়াচড়া ভূপৃষ্ঠের মাটিকে আলগা করে দেয় যা করতে পারে:
মাছের একীকরণের ফলে মাটির উর্বরতাও অত্যন্ত প্রভাবিত হয়: মাছের সারকে জৈব সার হিসাবে বিবেচনা করা হয়, যার অর্থ মাটির জৈব পদার্থের উচ্চতর ঘনত্ব। নাইট্রোজেন, ফসফরাস এবং পটাসিয়াম বৃদ্ধির কারণে পানি ও মাটির উর্বরতাও ক্ষতিগ্রস্ত হয়েছে। সিম্বিওসিস একটি কার্যকর পুষ্টির পুনর্ব্যবহার উপস্থাপন করে। সামগ্রিকভাবে, ধান-ক্ষেত্রে মাছের অন্তর্ভুক্তি একটি টেকসই মাটির স্বাস্থ্য, জীবের জীববৈচিত্র্য, উৎপাদনশীলতা এবং উৎপাদন স্থায়িত্বের জন্য অনুমতি দেয়।
ধান-মাছ পদ্ধতিতে পাওয়া জলজ বৈচিত্র্যের মধ্যে রয়েছে প্ল্যাঙ্কটন ( ফাইটোপ্ল্যাঙ্কটন এবং জুপ্ল্যাঙ্কটন উভয়ই), মাটির বেন্থিক প্রাণী এবং জীবাণু জনসংখ্যা যা সবই মাটির উর্বরতা এবং উৎপাদনের স্থায়িত্ব বৃদ্ধিতে ভূমিকা পালন করে। যাইহোক, বেন্থিক সম্প্রদায়গুলি মাছ থেকে ক্রমাগত চারণে বিরক্ত হতে পারে।
অর্থনৈতিক
নেট রিটার্ন শতাংশ দেশ এবং দেশের মধ্যে পরিবর্তিত হয়। সামগ্রিক সমন্বিত ধান-মাছ ক্ষেত্র নেট রিটার্নের উপর ইতিবাচক প্রভাব ফেলে। বাংলাদেশে, সাধারণ ধানের মনোকালচারের তুলনায় নেট রিটার্ন ৫০% বেশি। চীনে, অধ্যয়নকৃত অঞ্চল অনুসারে, নেট রিটার্ন ৪৫ থেকে ২৭০% বেশি হতে পারে ধানের মনোকালচারের তুলনায়। থাইল্যান্ডে ধানের মনোকালচারের তুলনায় ৮০% লাভের সাথে নেট রিটার্নে ক্ষতির ঘটনা পাওয়া গেছে। সিস্টেমটি শুরু করার সময় বিনিয়োগের প্রয়োজনের কারণে এটি হতে পারে। প্রকৃতপক্ষে, ধান-মাছ পদ্ধতি শুরু করা দরিদ্র দেশগুলিতে কম সাধারণ বলে মনে হয় কারণ শুরুতে একটি উচ্চ অর্থনৈতিক ইনপুট প্রয়োজন এবং ফলস্বরূপ এই অঞ্চলে ভাত-মাছ পদ্ধতির বাস্তবায়নে বাধা সৃষ্টি করবে।
কৃষকদের
ধান-মাছ পদ্ধতিও কৃষকদের উপর ইতিবাচক প্রভাব ফেলে, কারণ মনে হয় যে মাছ আগাছা এবং কীটপতঙ্গ নিয়ন্ত্রণকারীর পাশাপাশি সার হিসাবে কাজ করার কারণে কায়িক শ্রম কমে গেছে। অন্যদিকে, মাছ মজুদ এবং মাছ আহরণের জন্য ক্ষেত্র প্রস্তুত করার প্রয়োজনীয়তার দ্বারা এটি হ্রাস করা যেতে পারে যা শ্রম বৃদ্ধির দিকে পরিচালিত করে। কৃষকের আয়ও ২৩% এর বেশি আনুমানিক বৃদ্ধির সাথে সমন্বিত ধানের সংস্কৃতি দ্বারা প্রভাবিত হয়। অধিকন্তু, একটি সিরিজ গবেষণা দেখায় যে এটি মাছের প্রোটিনকে একত্রিত করে কৃষকের খাদ্যকেও উপকার করে।
উত্পাদনশীলতা এবং লাভজনকতা
ধান-মাছ পদ্ধতির ব্যবহারের ফলে ধানের ফলন বৃদ্ধি পেয়েছে এবং ফলনশীলতা বৃদ্ধি পেয়েছে। গবেষণায় দেখা গেছে যে এটি প্রতি হেক্টরে ৬.৭ টন থেকে ৭.৫ টন চাল এবং একই সাথে প্রতি হেক্টরে ০.৭৫ টন থেকে ২.২৫ টন মাছ বৃদ্ধির অনুমতি দিয়েছে। মাছের দ্বারা সৃষ্ট পুষ্টির পুনর্ব্যবহার করে উৎপাদনশীলতা বৃদ্ধি পায়।